จัดกลยุทธ์การลงทุนวันนี้! โบรกฯ คัด 10 หุ้นเด็ดมีประเด็นบวก
จัดกลยุทธ์การลงทุนวันนี้! โบรกฯ คัด 10 หุ้นเด็ดมีประเด็นบวก นำโดย AMATA WHA BLA TIP BCH VIBHA ERW MINT CENTEL และ SPA
20 ก.ย. 2560

บล.กรุงศรี ระบุว่า คาด SET Index จะเคลื่อนไหวผันผวนในกรอบจำกัดเพื่อพักฐาน ส่วนหนึ่งเพื่อรอดูการส่งสัญญาณขึ้นดอกเบี้ยและลดขนาดงบดุลของเฟดในคืนวันนี้ ประกอบกับนักลงทุนจะรอดูท่าทีของนักลงทุนต่างชาติหลังจากที่เริ่มขายสุทธิเป็นวันแรกในรอบ 6 วันทำการและยัง Net Short ในตลาด TFEX ต่อเนื่องเป็นวันที่ 4 ทำให้วันนี้หุ้น Big Cap น่าจะยังพักตัวต่อเนื่องจากเมื่อวาน และจะเห็นการหมุนกลุ่มการลงทุนไปยังหุ้นขนาดกลางถึงเล็กมากขึ้นโดยเฉพาะกลุ่มที่มีปัจจัยบวกเฉพาะตัวโดยเฉพาะกลุ่มที่ได้ผลบวกจากโครงการภาครัฐ
โดยกลยุทธ์การลงทุนวันนี้ แนะนำ Selective Buy หุ้นที่ได้ประโยชน์จากนักนโยบายภาครัฐ อาทิ 1) กลุ่มนิคมฯ (AMATA WHA) รับอานิสงส์ ครม.เห็นชอบ พรบ. EEC 2) กลุ่มประกัน (BLA TIP) และ โรงพยาบาล (BCH VIBHA) ได้ประโยชน์จากการที่ภาครัฐอนุมัติให้นำเบี้ยประกันสุขภาพมาลดหย่อนภาษีได้ และ 3) กลุ่มท่องเที่ยว (ERW MINT CENTEL SPA) จำนวนนักท่องเที่ยวชาวต่างชาติเพิ่มขึ้นทำสถิติสูงสุดในรอบ 7 เดือน และนักท่องเที่ยวจีนเพิ่มขึ้นทำสถิติสูงสุดเป็นประวัติการณ์